Eteoklis
Eteoklis (sen. gr. Ἐτεοκλῆς) – graikų mitologijos personažas, Tėbų valdovas, Oidipo ir Jokastės sūnus. Pasakojama, kad tėvui palikus Tėbų miestą, jį Eteoklis drauge su broliu Polineiku valdė pakaitomis. Vis dėlto broliai ėmė ginčytis tarpusavyje ir Polineikas pabėgo pas Adrastą. Šis surengė septyneto žygį prieš Tėbus. Žuvus daugeliui didvyrių, Eteoklis ir Polineikas nutarė ginčą išspręsti stodami į dvikovą. Ji baigėsi abiejų brolių mirtimi. Eteoklio sūnus – Laodamantas.